**VEJLEDNING – til lokal presseomtale af 100 dage til Havnens Dag**

**Hvordan tilpasser/redigerer jeg pressemeddelelsen?**

Pressemeddelelsen er jeres, og I bestemmer derfor selv, om I vil tilføje flere informationer eller blot vil bruge den som skabelon.

**Det er meget vigtigt**, at I omskriver tekst, der er fremhævet med rødt. Hvis du ikke korrigerer navn, havn, by mv., får pressemeddelelsen ikke et lokalt præg.

**Billeder**

Det er en rigtig god idé at vedhæfte et lokalt foto, fx fra Havnens Dag 2017, når du sender din e-mail med pressemeddelelsen til lokalpressen.

Læs mere om dette til sidst i pressemeddelelsen, fremhævet med rødt.

**Timing** Vi anbefaler, at I får lokalavisen til at omtale Havnens Dag i uge 9 – dvs. den uge, hvor der fredag den 2. marts, er præcis 100 dage til Havnens Dag.

**Husk at følge op – gerne telefonisk** Det er en god idé at ringe op efterfølgende, når I har sendt materialet til de relevante lokale medier.

* Ring og tjek, at redaktionen har modtaget materialet
* Vær til rådighed for yderligere spørgsmål og tilbyd flere billeder i høj opløsning
* Spørg ind til, om materialet kan bruges, og hvornår man planlægger at omtale det
* Send gerne al presseomtale til Vild med Vand-sekretariatet, fordi det kan inspirere til at skabe yderligere omtale

**Hvilke lokale medier?** Med lokale medier mener vi ugeavisen, lokalavisen og de lokale sider i regionalavisen. I sekretariatet tager vi selv fat i bådmedierne.

Bedste hilsner

Mikkel